**Ernsta Glika Alūksnes Valsts ģimnāzijas pašnovērtējuma ziņojums**

|  |  |
| --- | --- |
|  Alūksnē, pēdējā pievienotā droša elektroniskā paraksta zīmoga dati |   |
| (vieta, datums) |   |

Publiskojamā daļa

SASKAŅOTS Alūksnes novada pašvaldības Izglītības pārvaldes vadītāja Gunta Kupča

DOKUMENTS PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(31.05.2023.) |
| Nr. | Licencēšanasdatums |
| Pamatizglītības 2. posma (7.- 9.klase) programma | 23011111 | Glika iela 10, Alūksne, Alūksnes novads, LV-4301 | V\_2675 | 15.06.2020  | 172 | 168 |
| Vispārējās vidējās izglītības programma | 31016011 | Glika iela 10, Alūksne, Alūksnes novads, LV-4301 | V\_3307 | 27.07.2020 | 114 | 111 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa 7.-9.klasē – 6 izglītojamie no Ukrainas ( atgriezās Ukrainā 2, devās uz citu valsti 3, veselības problēmu pēc 1); 1 izglītojamais ar ģimeni devās uz Īriju, 1 - pārcēlās uz dzīvi citā pagastā.
		2. 3 ( 10.klase) izglītojamie tika atskaitīti no ģimnāzijas izglītojamo skaita nepietiekamu vērtējumu dēļ. 1 izglītojamais tika atskaitīts no izglītojamo skaita, jo 1 gadu apmaiņas programmas ietvaros mācījās ģimnāzijas 10.klasē.
		3. 2022./2023. mācību gada laikā mācības 7.-9.klasē uzsāka 4 izglītojamie – 2 izglītojamās no Ukrainas, 1 izglītojamais mainīja profesionālās izglītības iestādi uz vidējo vispārējo izglītības iestādi, 1 izglītojamais - no cita novada.
	2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 2 | Alūksnes novada Izglītības pārvaldes atbalsta personāls nodrošināja ar nepieciešamajiem speciālistiem – psihologu un karjeras pedagogu.Skolā 2 bibliotekāri. |

1. **Izglītības iestādes darbības pamatmērķi un prioritātes**
	1. Izglītības iestādes misija – mūsdienīga, kvalitatīva, konkurētspējīga izglītības iestāde, kas piedāvā kompetencēs balstītu ilgtspējīgu izglītību katram izglītojamajam.
	2. Izglītības iestādes vīzija par izglītojamo – kvalitatīvs un inovatīvs ikdienas mācību un audzināšanas darbs, veidojot izglītotu un konkurētspējīgu personību.
	3. Izglītības iestādes vērtības cilvēkcentrētā veidā – zināšanas, iniciatīva, līdzatbildība, savas ģimenes, novada, valsts mīlestība.
	4. 2022./2023. mācību gada darba prioritātes un sasniegtie rezultāti:

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Pedagogu sadarbība, pilnveidojot izglītojamo matemātiskās prasmes kompetenču satura īstenošanā. | 1. kvalitatīvi

Visi pedagogi tiekas metodisko komisiju sanāksmēs, sadarbojas un savstarpēji vēro mācību stundās matemātisko prasmju pilnveidošanu, lai noskaidrotu, kura veida uzdevumi izglītojamajiem pilnveido matemātikās prasmes. | **Sasniegts.**Pedagogi ir tikušies 3 MK sanāksmēs un 7 MP sanāksmēs mācību gada laikā, kurās dalījās pieredzē, izteica priekšlikumus par novērojumiem savstarpēji vērotajās mācību stundās, apkopojot datus, izglītības iestādes izveidotajā mācību stundas vērošanas lapā.Vērotajās mācību stundās, pedagogi konstatēja, ka tiek izmantoti uzdevumi, kas pilnveido matemātiskās prasmes (mērvienību izteikšana, mērogs, koordinātu sistēma, korelācija, laika līnija, šķīdumu ar noteiktu masas daļu pagatavošana un koncentrācijas noteikšana, veicot eksperimentu, formulu sistēma latviešu valodā, lai apgūtu likumus, matemātisko formu izmantošanu literārajos darbos u.c.) |
|  | 1. kvantitatīvi

Izglītojamo ikdienas mācību darbā vērojama 5% izaugsmes dinamika zināšanu lietojumā STEM mācību jomas priekšmetos nestandarta situācijās. | **Sasniegts.****Fizikā**10.klasei mācību gada sākumā rakstītajā diagnosticējošā darbā nestandarta situāciju uzdevumos tika iegūti 19,5%, mācību gada beigās – 41,5%.**Ķīmijā** - 10.a klases rezultāti PLD nestandarta situācijās bija 51,92% (darbs veikts 01.11.2022.), bet 10.a klases rezultāti PLD nestandarta situācijā pavasarī (04.04.2023) ir paveikti 66,48%, kas ir par 14,56% augstāks kā rudenī.**Matemātikā** nestandarta situāciju uzdevumi tika iekļauti SVD darbā, pakārtojot to attiecīgajai tēmai. 9.klasēs izaugsmes dinamika – 5,62%; 10.klašu izglītojamajiem – 11,97%; 11.klašu – 7,68%. |
|  | 1. kvantitatīvi

Tiek veikti diagnosticējošie darbi mācību gada sākumā un beigās visās klasēs matemātikā, lai konstatētu izglītojamo matemātikas prasmju kompetences izaugsmi atbilstoši katra izglītojamā spējām. | **Sasniegts.**Diagnosticējošie darbi tika veikti visās 7. – 11. klasēs. To rezultāti liecina par izglītojamo matemātisko prasmju kompetences izaugsmi atbilstoši katra izglītojamā spējām - vidēji par 6,98%. Diagnosticējošajos darbos pieaugums (%) lielāks kā nestandarta uzdevumu risināšanā, jo tika pārbaudītas arī pamata prasmes un zināšanas. |
| Pilnveidot personalizētu pieeju izglītojamajiem mācību un audzināšanas darbā, mērķtiecīgi veidojot skolu kā mācīšanās organizāciju. | 1. kvalitatīvi

Skolēnu pašpārvalde iesaista izglītojamos un pedagogus, plānojot un īstenojot mērķtiecīgi organizētus pasākumus vietējā kopienā. | **Sasniegts.**Audzināšanas darbā izglītojamie gan paši iniciē, gan tiek iesaistīti ģimnāzijas ārpusstundu pasākumu organizēšanā, gan pilsoniskās un patriotiskās audzināšanas jomā (svētku līniju, koncertu organizēšanā, skolas tradīciju kopšana- Žetonu vakars, ģimnāzijas dzimšanas dienas svētki, Zinību dienas un Pēdējā zvana svētki, Barikāžu atceres pasākums u.c.), tā pilnveidojot izglītojamo prasmes, piemēram, uzstāties, plānot, kontrolēt, izvērtēt, prezentēt, sadarboties.Individuālais darbs ar izglītojamajiem (atsevišķos gadījumos iesaistot vecākus) problēmsituāciju risināšanai un novēršanai, lai veicinātu labvēlīgu vidi.Sadarbības prasmju veicināšana, iesaistīšana projektos, konkursos, ārpusskolas aktivitātēs. |
|  | 1. kvantitatīvi

Personīgās izaugsmes vērtēšanai izmanto matemātiskās prasmes, izvirzot personīgo mērķi mācību un ārpusstundu darbam. | **Sasniegts.**Izglītojamo personīgās izaugsmes vērtēšanai izmantotas matemātiskās prasmes, lai izvirzītu personīgo mērķi mācību un audzināšanas darbam.Attīstīts ieradums plānot un vadīt savu izziņas procesu, veidojot spriedumu un matemātisku sakarību. Stratēģiju veidošana risinot uzdevumus.Pilnveidotas prasmes formulēt, lietot, interpretēt matemātiskos aprēķinus dažādās dzīves situācijās un atklāt cēloņsakarības, darbam ar dažādiem izziņas avotiem, noteikt kritērijus sasniegumu vērtēšanai, pieņemt labi pamatotus lēmumus (nosakot savas spējas karjeras izglītībā, pasākumu laika un nepieciešamo materiālu plānojums, nosakot nepieciešamos resursus telpu noformējumam pasākumam u.c.) Klases stundās tika veikta ekskursiju izmaksu plānošana un budžeta aprēķināšana, savu vajadzību vai vērtību ranžēšana, vēja rozes veidošana u.c.Veicināta plānotā laika izpilde uzdotajos darbos.  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Nr.1Matemātikas mācīšanas un mācīšanās prasmju pilnveidošana. | 1. Kvalitatīvi

Dažādoti sadarbības modeļi (skolā, novadā, starp citām valsts ģimnāzijām), lai iegūtu labās prakses piemērus matemātikas mācīšanai un mācīšanās prasmju pilnveidošanai.Skolotāji pārzina tematus, kas sagādā skolēniem grūtības un ir papildinājuši matemātikas mācīšanas un mācīšanās metodiku.Izzināta skolas ārvalstu sadarbības partneru matemātikas mācīšanas pieredze. |
|   | 1. kvantitatīvi

Izglītojamo sniegums matemātikas CE paaugstinājies par 2% un ikdienas sniegums par 5%.5-10% skolēnu piedalās matemātikas olimpiādē.Izglītojamie ar zemākiem mācību sasniegumiem matemātikā saņem nepieciešamo atbalstu. |
| Nr.2Skolēnu tekstpratības prasmju pilnveidošana. | 1. kvalitatīvi

Skolotāji pārzina un pielieto tekstpratības veicināšanas stratēģijas.Ieviesti pasākumi skolēnu lasītprasmes veicināšanai. |
|  | 1. kvantitatīvi

Veikti diagnosticējošie darbi mācību gada 1.pusgadā un beigās, lai konstatētu kompetences izaugsmi tekstpratības uzdevumu veikšanas izaugsme vismaz 5%.Skolēni piedalījušies konkursos, kuros nepieciešamas tekstpratības prasmes. |

1. **Kritēriju izvērtējums**
	1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Individuālas un izglītojamo grupu konsultācijas mācību priekšmetos, sadarbība ar izglītojamo vecākiem mācību rezultātu uzlabošanai. | Veikt preventīvu darbu ar izglītojamajiem, kuriem ir grūtības mācību vielas apguvē. |
| Mācību gada noslēgumā tiek veikta vecāku un izglītojamo aptauja, lai izvērtētu izglītības procesu skolā. Iegūtā informācija tiek izvērtēta. | Turpināt organizēt tikšanās ar skolas absolventiem, aicināt augstskolu pārstāvjus iepazīstināt par studijām, apmeklēt izstādi “Skola 2024”. Nodrošināt pedagoga - karjeras konsultanta atbalstu skolēniem ikdienā. |
| Ģimnāzijas izglītojamie nemaina mācību iestādi un neizrāda vēlmi to darīt. | Laicīgi diagnosticēt iemeslus iespējamai skolas maiņai, sadarboties ar atbalsta personālu. |
| Mērķtiecīgu un vienotu karjeras darbu, kas aptver visus izglītojamos, veic gan karjeras konsultants, gan pedagogi mācību procesā, gan klašu audzinātāji. (Lekcijas, tikšanās, augstskolu apmeklējums, dalība Ēnu dienā, izstādes “Skola 2030” apmeklējums, individuālas un grupu, klašu karjeras konsultāciju nodarbības.)Izglītības iestādē profesiju izpratne tiek integrēta mācību priekšmetos un audzināšanas darbā. Izglītojamie ilggadēji piedalās absolventu karjeras izaugsmes veiksmes stāstu apkopošanā (izpētes veidlapa) | Turpināt sadarbību ar augstskolām, aicināt bijušos absolventus uz skolu. |
| Katru gadu tiek apkopota un analizēta ģimnāzijas absolventu tālākizglītība.88% 12. klašu absolventu turpina mācības augstskolās.9.klašu absolventi turpina iegūt vispārējo vidējo izglītību (69%) un apgūt profesiju profesionālajās vidusskolās, koledžās un tehnikumos iestājās 31%. | Nodrošināt regulāras konsultācijas ar karjeras konsultantu. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogu profesionāla komunikācija un sadarbība, kas vērsta uz vienotiem sasniedzamajiem rezultātiem un efektīvu mācību darbu.Pedagoģiskās padomes sēdē ”Matemātisko prasmju attīstīšana, izvērtēšana un pilnveide mācību un audzināšanas darbā” apkopota un izvērtēta iegūtā informācija, izstrādāti ieteikumi darba pilnveides pasākumiem. | Lielāku uzmanību pievērst tekstpratībai, vienlaikus sagaidot no dažādām institūcijām sūtīto tekstu pielāgošanu izglītojamo vajadzībām.Turpināt pilnveidot matemātiskās prasmes mācību un audzināšanas darbā. |
| Skolas administrācijas, novada direktoru, metodisko komisiju vadītāju un pedagogu savstarpējā stundu vērošana un analīze. | Turpināt veikt regulāru mācību stundu vērošanu, tajā skaitā pedagogu savstarpējo stundu vērošanu. |
| Mācību stundā, atbilstoši izglītojamo vajadzībām, uzdevumi tiek pielāgoti, piedāvājot dažāda līmeņa uzdevumus.Izglītojamie ar atbalsta pasākumiem sadarbībā ar pedagogiem izstrādā un izmanto atgādnes. |  |
| Mācību process vairāk ir izglītojamo centrēts, atsevišķās stundās arī izglītojamo vadīts.Izglītojamie prot novērtēt savu veikumu mācību stundā.Lielākā daļa izglītojamie (75% un vairāk vērotajās mācību stundās) ir motivēti apgūt mācību stundās piedāvāto izglītības saturu, pedagogi vada mācības un izglītības process ir izglītojamo centrēts vai izglītojamo vadīts. | Pilnveidot mācību procesu sadarbībā ar izglītojamajiem. Mācību un audzināšanas procesu vairāk īstenot izglītojamo vadītu. |
| Pedagogi piedalās mācību sasniegumu vērtēšanas kārtības aktualizēšanā kārtējam mācību gadam, ņemot vērā valsts līmeņa iestrādes.Pedagogi un izglītojamie pārzin mācību sasniegumu vērtēšanas kārtību un to ievēro.Skolā ir izstrādāta vērtēšanas kārtība, kas vērsta izglītojamo izaugsmei.Pedagogi izprot mācību sasniegumu vērtēšanas kārtību un to ievēro.Izglītojamie un viņu vecāki katra mācību gada sākumā tiek iepazīstināti ar skolas vērtēšanas kārtību. | Vērtēšanas kārtības aktualizēšana, ņemot vērā valsts līmeņa iestrādes un vecāku ieteikumus. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolā īsteno mūsdienīgas programmas, tās aktualizējot un veicot nepieciešamās izmaiņas. ģimnāzijas absolventi turpina studijas IT, medicīnas, inženierzinātnes u.c nozarēs. | Turpināt aktualizēt mācību programmas, ņemot vērā izmaiņas darba tirgū un izglītojamo mērķus. |
| Pedagogiem, izglītojamajiem un vecākiem ir vienota izpratne par mācību un audzināšanas darba prioritātēm, saskaņā ar realizētajām izglītības programmām.  | Turpināt pilnveidot izglītojamo atbildīgu rīcību saskaņā ar audzināšanas darba prioritātēm un pamatvērtībām, aktualizējot skolēnu pašpārvaldes lomu ģimnāzijas jēgpilnās sabiedriskās aktivitātēs, mudinot ikvienu izglītojamo iesaistīties radošā pašizpausmē. Veicināt ikviena izglītojamā ieguldījumu klases un izglītības iestādes kopīgajā vērtību sistēmā mācību un audzināšanas procesā. |
| Sistemātisks mācību un audzināšanas darba izvērtējums, ko izmanto turpmākā darba plānošanā, ņemot vērā notikušās būtiskās pārmaiņas politiskajā, ekonomiskajā, sociālajā un kultūras jomā, īpašu uzmanību veltot izglītojamo drošībai un karjeras izglītībai. Mācību un audzināšanas darba prioritārie virzieni ir saskaņā ar izglītības iestādes realizētajām programmām un tie tiek izvirzīti pamatojoties uz iesaistīto mērķgrupu aptaujām, novērojumiem, klašu audzinātāju un mācību priekšmetu pedagogu atskaitēm. |  |
| Mērķtiecīgs un plānveidīgs skolēnu pašpārvaldes darbs, organizējot un iesaistot visus izglītojamos izglītojošās, radošās un sportiskās aktivitātēs. | Turpināt motivēt izglītojamos darboties skolēnu pašpārvaldē attīstot pilsoniskās līdzdalības prasmes. |

**4. Informācija par lielākajiem īstenotajiem projektiem par 2022./2023. mācību gadā**

IAC projekts “Kopienas ASS”. Pilsoniskā izglītība –sociāli atbildīga, sadarbīga un solidāra iesaiste pilsoniskās līdzdalības iniciatīvās vietējās kopienās. Tika iesaistīti 78 10. – 12. klašu izglītojamie.

Izglītības programma ”Kino darbnīcas jauniešiem un skolotāju izglītība” Nr. EEZ/2021/1/17. Viens pedagogs piedalījās apmācībā, 17 izglītojamie – kino veidošanas meistardarbnīcā.

ES izglītības, mācību, jaunatnes un sporta programmas Erasmus+ īstermiņa mobilitātes projekts “Pedagogi Zaļai Pasaulei” (Nr.2022-1-LV01-KA122-SCH-000072425). Projekta norises laiks 01.08.2022.-31.01.2023. Kursu ietvaros apgūta labā prakse, kā veidot ekoskolu, jaunākās atziņas par ekoizglītību, par efektīvu āra nodarbību organizēšanu; sadarbojoties, pilnveidojot angļu valodas, IT lietošanas prasmes.

ES izglītības, mācību, jaunatnes un sporta programmas Erasmus+ mācību mobilitātes projekts “Mēs par ilgtspējīgu dzīvesveidu” (Nr. 2021-2-LV01-KA122-SCH-000041869). Veicināta interese, izpratne par videi draudzīgu paradumu nepieciešamību, attieksmi, atbildīgu rīcību, prasmi meklēt ilgtspējīgus risinājumus, pilnveidojot svešvalodu, IT lietošanu.

1. **Informācija par institūcijām, ar kurām noslēgti sadarbības līgumi**
	1. Sadarbībā ar Latvijas Universitātes ķīmijas fakultāti ir notikušas ķīmijas nodarbības mācību priekšmeta padziļinātai apguvei.
	2. Sadarbībā ar datorium.eu tika realizēta datorikas mācību programma.
	3. Ikdienas mācību darbu papildina sadarbības līgumi par mācību platformu izmantošanu - uzdevumi.lv, soma.lv, skolo.lv, maconis.lv.
2. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību).

|  |  |  |
| --- | --- | --- |
| **Prioritātes** | **Sasniedzamais rezultāts** | **Secinājumi** |
| **2022./2023.m.g.** |  |
| Pilnveidot personalizētu pieeju izglītojamajiem mācību un audzināšanas darbā, mērķtiecīgi veidojot skolu kā mācīšanās organizāciju | Skolēnu pašpārvalde iesaista izglītojamos un pedagogus, plānojot un īstenojot mērķtiecīgi organizētus pasākumus vietējā kopienā. Personīgās izaugsmes vērtēšanai izmanto matemātiskās prasmes. | 1.Tiek atbalstītas skolēnu iniciatīvas, ņemot vērā viņu intereses.2.Skolēni, organizējot dažādas aktivitātes vietējā kopienā, attīsta prasmes plānot, sadarboties, uzņemties atbildību, analizēt likumsakarības u.c. |
| Skolas definēto vērtību - zināšanas, iniciatīva, līdzatbildība, savas ģimenes, novada, valsts mīlestība - īstenošana mācību un audzināšanas darbā. | Pedagogi un klašu audzinātāji integrē skolas vērtības mācību un audzināšanas saturā. Tiek veicināta skolas tēla popularizēšana, ģimnāzijas tradīciju saglabāšana.  | 1.Analizējot mācību un ārpusstundu aktivitātes skolā, skolēnu un skolotāju ikdienas darbs tiek organizēts, ņemot vērā skolas vērtības.2. Atbalstot skolēnu iniciatīvas, jaunos veidos popularizēta ģimnāzija – video reklāma, podkāsts, darbnīcas topošajiem ģimnāzistiem.  |
| **2023./2024.m.g.** |  |
| Skolas definēto vērtību - zināšanas, iniciatīva, līdzatbildība, savas ģimenes, novada, valsts mīlestība- īstenošana mācību un audzināšanas darbā. | Pārmaiņu procesā iesaistītie (izglītojamie, pedagogi, izglītības iestāžu vadība, vecāki) īsteno skolas definētās vērtības un izprot to nozīmi. |  |
| Preventīvi novērst mobingu (programma #neklusē) | Samazināt mobinga gadījumu skaitu skolas vidē. |  |
| **2024./2025.m.g.** |  |  |
| Nodrošināt jēgpilnus un mērķtiecīgi organizētus pasākumus izglītojamo pilsoniskajā līdzdalībā Eiropas piederības apziņas veicināšanā, personiskās izaugsmes un karjeras vadības prasmju attīstīšanā. | Plānot, organizēt, izvērtēt saturiskus, jēgpilnus, radošus pasākumus, iesaistot izglītojamos, skolēnu pašpārvaldi, mācot uzņemties līdzatbildību, kā arī pedagogus, vecākus, stiprinot skolas kolektīva vienotību un saliedētību. |  |
| Vērtību sistēmas stiprināšana un pilnveidošana audzināšanas un mācību procesā |  |  |

1. **Citi sasniegumi**
	1. 2022./2023. mācību gadā olimpiādēs un konkursos piedalījās 72 izglītojamie, konkursos - 24, sporta sacensībās  - 39.
	2. Ģimnāzijas mācību un audzināšanas darbs mērķtiecīgi tiek virzīts uz pilsoniskām vērtībām un uz pilsonisko apziņu balstītu Latvijai piederīgu personību veidošanu. To pierāda:
		1. Iesaistīšanās EP Vēstnieku skolu programmā. Pedagogu seminārs Briselē un Eiropas Jaunatnes pasākumā Strasbūrā. Izstrādāts projekts “Piecelies un nobalso! Kā es varu veicināt pilsoņu līdzdalību vēēšanās?”. Visas skolas izglītojamo dalība Eiropas eksāmenā.
		2. Ģimnāzija ir viena no 10 Vidzemes reģiona skolām, kuras iesaistās 2.Cēsu pulka 8. Skolnieku rotas karoga tradīciju kopšanā, pievēršot īpašu uzmanību Brīvības cīņu izzināšanai, patriotiskajai un pilsoniskajai audzināšanai. 2022./2023. mācību gadā kļuva par 2.Cēsu pulka 8. Skolnieku rotas karoga glabātāju un tradīciju turpinātāju.
		3. Dalība IAC projektā “Kopienas ASS”.
		4. Ģimnāzijai ir ilggadēja, cieša sadarbība ar politiski represēto klubu “Sarma”.

Izglītojamie uzstājās Igaunijas represēto apvienības “Lauztā rudzupuķe”organizētajā starptautiskajā konferencē “Atgriešanās mājās” Tallinā. Ģimnāzijas audzēkne Evelīna Aumeistere prezentēja pētījumu “Zudušās mājas, par to saņemot atzinības rakstu, medaļu un naudas prēmiju. Izglītojamiepiedalās starpnovadu pētniecisko darbu konkursā “Latviešu pēdas Sibīrijā un Tālajos Austrumos”, audzēkne Annija Paula Bērziņa saņēma apbalvojumu par akadēmiski visprecīzāk veikto zinātniski pētniecisko darbu.

* + 1. Jūras Akadēmijas organizētajā konkursā “Enkurs”ģimnāzijas komanda vairākkārtīgi iegūst godalgotas vietas, pierādot zināšanas, fizisko, emocionālo noturību un komandas sadarbību, lepojoties ar ģimnāzijas vārdu.
		2. Vidusskolas posmā izglītojamajiem ir iespēja darināt savus latviešu tautas tērpus (2021./2022.m.g. – 5 audzēknes, 2022./2023.m.g. – 2 audzēknes).
		3. Deviņi ģimnāzijas pedagogi ir mācību priekšmetu metodisko jomu vadītāji. 2022./2023.m.g. ģimnāzijas pedagogi organizēja meistarklases fizikā, ķīmijā, vēsturē, matemātikā, angļu valodā, psiholoģijā. Īstenoja pedagogu profesionālās pilnveides kursus: ,,Pedagogu digitālās pratības pilnveide izglītības tehnoloģiju izmantošanai ķīmijas mācību procesa organizēšanā un mācību stratēģiju veidošanā”, “Skolēnu praktiskā darbība kā motivācija STEAM mācību priekšmetu apguvē”.

7.3.Izglītības iestādes informācija par galvenajiem secinājumiem:

7.3.1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

Atestātu par vispārējās izglītības iegūšanu saņēma 26 izglītojamie. Izglītojamie ir nokārtojuši obligātos un izvēlētos CE. 2022./ 2023.mācību gadā pārsniegti noteiktie mācību satura apguves rādītāji virs vidējā līmeņa valstī : latviešu valodā par 11,8 % augstāk; angļu valodā par 13,2 % augstāk; bioloģijā par 3,8 % augstāk; ķīmijā par 22 % augstāk; vēsturē par 16% augstāk. Zemāki par noteiktajiem mācību satura apguves rādītājiem zem vidējā līmeņa valstī: matemātikā par 5,75% zemāk; fizikā par 8,5 % zemāk.

Izglītojamo motivāciju, objektīvu pašvērtējumu, psiholoģisku sagatavotību eksāmeniem veicina ģimnāzijas organizētie skolas eksāmeni matemātikā un svešvalodās.

Apliecību par pamatizglītības iegūšanu saņēma 52 izglītojamie. Analizējot 9.klašu valsts pārbaudes darbu rezultātus, secinām, ka 2022./ 2023.m.g. par 10,3 % augstāki vērtējumi attiecībā pret vidējiem valsts rezultātiem: latviešu valodas eksāmenā par 9,7 % augstāk, matemātikā par 7,8 % augstāk, angļu valodā par 13,2 % augstāk.

7.3.2. par sasniegumiem valsts pārbaudes darbos pēdējo trīs gadu laikā.

Vērtējumi CE 12.klasēm un valsts pārbaudes darbos 9.klasēm nedaudz mainās atkarībā no izglītojamo spējām, ieguldītā darba un eksāmenu uzdevumu sarežģītības pakāpes. Rezultāti obligātajos CE eksāmenos ir par 10 % un vairāk augstāki nekā valstī vidējais. Lai uzlabotu skolēnu sniegumu centralizētajos eksāmenos un diagnosticētu skolēnu zināšanas un prasmes, tiek organizēti skolas eksāmeni matemātikā un svešvalodā 11.klašu skolēniem optimālā līmenī un 12. klašu skolēniem augstākajā līmenī. Analizējot CE rezultātus, tika secināts, ka izglītojamajiem lielākās grūtības ir sagādājuši tekstveides uzdevumi un zināšanu pielietojums, risinot nestandarta un kompleksos uzdevumus. Tādēļ pedagogi ikdienas mācību procesā pielietoja metodiku šāda tipa uzdevumu izpildē.

2019./2020. m. g. valsts pārbaudījumi par pamatizglītības iegūšanu netika kārtoti.

7.4. Izglītības iestādes galvenie secinājumi par izglītojamo sniegumu ikdienas mācībās.

Analizējot vispārējās pamatizglītības programmā izglītojamo sniegumu ikdienas mācībās trīs mācību gadu laikā ( 2020./2021. – 2022./2023.m.g..), vērojams skolēnu, kuru sniegums ir optimālā līmenī, skaita samazinājums ( par 2,67%, salīdzinot ar iepriekšējo mācību gadu) un skolēnu, kuru sniegums ir pietiekamā līmenī, skaita pieaugums ( par 1,64 %, salīdzinot ar iepriekšējo mācību gadu).

Analizējot vispārējās vidējās izglītības programmā izglītojamo sniegumu ikdienas mācībās trīs mācību gadu laikā ( 2020./2021. – 2022./2023.m.g..), vērojams skolēnu, kuru sniegums ir optimālā līmenī, skaita samazinājums ( par 5,44 %, salīdzinot ar iepriekšējo mācību gadu) , skolēnu, kuru sniegums ir pietiekamā līmenī, skaita samazinājums ( par 3,27 %, salīdzinot ar iepriekšējo mācību gadu) un skolēnu, kuru sniegums ir nepietiekamā līmenī, skaita pieaugums ( par 7,69 %, salīdzinot ar iepriekšējo mācību gadu).

Ikdienas izglītības procesā 65 % 7. – 9.klašu izglītojamo sasniedza vidēji 7 balles un augstāk; 10. – 12.klasēs 65 % izglītojamo sasniedza vidēji 7 balles un augstāk.